
ΚΕΝΗ   ΘΕΣΗ   ΕΡΓΑΣΙΑΣ   ΕΠΙΘΕΩΡΗΤΗ/ΤΡΙΑΣ - ΜΗΧΑΝΙΚΟΥ ΗΛΕΚΤΡΟΝΙΚΩΝ ΣΥΣΤΗΜΑΤΩΝ

Η Κυπριακή Εταιρεία Πιστοποίησης  (ΚΕΠ) αποτελεί τον πιο δυναμικό διαπιστευμένο φορέα πιστοποίησης στην Κύπρο και προάγει την πιστοποίηση με σκοπό να οδηγεί τις επιχειρήσεις σε αναβαθμισμένη ανταγωνιστικότητα προς όφελος των ιδίων, των πελατών τους, του προσωπικού τους, των συνεργατών τους  και του κοινωνικού συνόλου. 

Στο πλαίσιο της συνεχούς ανάπτυξής της, η ΚΕΠ δέχεται αιτήσεις για την πλήρωση μίας θέσης μόνιμου Επιθεωρητή/τριας - Μηχανικού Ηλεκτρονικών Συστημάτων

Α. Καθήκοντα και ευθύνες:
1. Διενεργεί επιθεωρήσεις για (α) Συστήματα Διαχείρισης (β) Πιστοποίηση Προϊόντων και Υπηρεσιών και (γ) Τεχνικούς Ελέγχους, ως Συντονιστής Επιθεώρησης ή ως µέλος της Ομάδας Επιθεώρησης.
2. Εκτελεί διοικητικά καθήκοντα αναφορικά με την εξέταση διαφόρων υποθέσεων, προβλημάτων και θεμάτων που αφορούν τις λειτουργίες της ηλεκτρονικής υποστήριξης της ΚΕΠ.
3. Υλοποιεί το σχεδιασμό, ανάπτυξη, διαχείριση, συντήρηση και βελτίωση της ηλεκτρονικής υποστήριξης της ΚΕΠ.
4. Συμμετέχει στην ετοιμασία και συγγραφή τεχνικών όρων, προδιαγραφών, εγχειριδίων και λοιπών βοηθημάτων και εγγράφων για την ανάπτυξη και λειτουργία της ηλεκτρονικής υποστήριξης της ΚΕΠ. Αναπτύσσει σχετικές διαδικασίες.

5. Αναλαμβάνει οποιαδήποτε άλλα καθήκοντα του ανατεθούν από τη Διεύθυνση.

 Β. Απαιτούμενα προσόντα και επαγγελματική εμπειρία: 

1. Πανεπιστημιακό δίπλωμα ή τίτλος ή ισότιμο προσόν σε κλάδο της Μηχανικής Επιστήμης, σύμφωνα με το οποίο ο/η υποψήφιος/α να είναι εγγράψιμος/η στο Μητρώο Μελών του Επιστημονικού Τεχνικού Επιμελητηρίου Κύπρου (ΕΤΕΚ), στον κλάδο Ηλεκτρονικής Μηχανικής/Μηχανικής Πληροφορικής.
 Η εγγραφή στο σχετικό μητρώο του ΕΤΕΚ είναι απαραίτητη πριν το διορισμό.
(Σημείωση: Ο όρος «πανεπιστημιακό δίπλωμα ή τίτλος» περιλαμβάνει και μεταπτυχιακό δίπλωμα ή τίτλο).

2. Μεταπτυχιακό δίπλωµα ή τίτλος διάρκειας τουλάχιστον ενός ακαδηµαϊκού έτους σε σχετικό θέμα, αποτελεί πλεονέκτηµα. (Σημείωση: Εξυπακούεται ότι, στην περίπτωση που η κατοχή μεταπτυχιακού τίτλου αποδίδεται για σκοπούς της παραγράφου 1 πιο πάνω, αυτό δεν αποτελεί πλεονέκτημα).

3. Πολύ καλή γνώση της Ελληνικής και της Αγγλικής γλώσσας στο γραπτό και προφορικό λόγο.

4. Ακεραιότητα χαρακτήρα, οργανωτική και διοικητική ικανότητα, υπευθυνότητα, πρωτοβουλία και ευθυκρισία.



Γ. Ωφελήματα

1. Η θέση είναι Πρώτου Διορισμού και η εγκεκριμένη μισθοδοτική κλίμακα της θέσης είναι Α9-Α11-Α12.

2. Στον πιο πάνω μισθό προστίθενται όλα τα παρεμφερή ωφελήματα όπως αυτά καταγράφονται στο Εγχειρίδιο Προσωπικού. 
3. Συνεχής και εξειδικευμένη εκπαίδευση και προοπτικές επαγγελματικής ανάπτυξης. 

Δ. Υποβολή Αιτήσεων

Οι ενδιαφερόμενοι θα πρέπει να συμπληρώσουν την «Αίτηση Υποψηφίου για Εργοδότηση» και να την υποβάλουν  μόνο με ηλεκτρονικό ταχυδρομείο, συνοδευόμενη με τα αποδεικτικά τεκμήρια/βεβαιώσεις, στη διεύθυνση hr@cycert.org.cy. Η Αίτηση και το Σχέδιο Υπηρεσίας είναι αναρτημένα  στην ιστοσελίδα της ΚΕΠ . Για περισσότερες πληροφορίες παρακαλούμε επικοινωνήστε με την κα Γεωργία Νικολάου, τηλ. 22411456


Η προθεσμία υποβολής των αιτήσεων είναι η Παρασκευή 23 Οκτωβρίου 2026 και ώρα 13:00. Αιτήσεις που θα υποβληθούν μετά την προκαθορισμένη προθεσμία, δε θα γίνονται αποδεκτές. 

Η Κυπριακή Εταιρεία Πιστοποίησης (ΚΕΠ) είναι εργοδότης ίσων ευκαιριών προς όλους. 
Όλες οι αιτήσεις θα θεωρηθούν ως άκρως εμπιστευτικές ως η Πολιτική  της εταιρείας για Επεξεργασία Δεδομένων Προσωπικού Χαρακτήρα η οποία είναι αναρτημένη στην Ιστοσελίδα της.

Σημειώσεις: 

1. Η κατοχή των γλωσσών στο απαιτούμενο επίπεδο θα πρέπει να τεκμηριώνεται από τους υποψηφίους είτε μέσω αποδεκτών τεκμηρίων, είτε μέσω εξετάσεων. Η διαπίστωση του επιπέδου γνώσης της απαιτούμενης Ελληνικής και της Αγγλικής γλώσσας θα γίνεται από τον Κατάλογο των «Τεκμηρίων Γνώσης  Γλωσσών» που ισχύει και για την πλήρωση θέσεων στη Δημόσια Υπηρεσία και βρίσκεται αναρτημένος στην ιστοσελίδα της Επιτροπής Δημόσιας Υπηρεσίας  

http://www.psc.gov.cy/psc/psc.nsf/page31_gr/page31_gr?OpenDocument

2. Η κατοχή όλων των απαιτούμενων προσόντων που αναφέρονται στην  παράγραφο Β πιο πάνω, περιλαμβανομένης και της εργασιακής πείρας, καθώς και όλων των προσόντων που ο υποψήφιος δηλώνει στην αίτησή του, θα πρέπει να τεκμηριώνονται κατάλληλα από όλους τους υποψηφίους με την προσκόμιση, κατά την υποβολή της αίτησης, τεκμηρίων/πιστοποιητικών/βεβαιώσεων. Το Διοικητικό Συμβούλιο δύναται να διεξαγάγει τη δέουσα έρευνα για τη διαπίστωση της κατοχής των απαιτούμενων προσόντων και πείρας, στο πλαίσιο της οποίας δύναται να ζητήσει διευκρινίσεις ή και πρόσθετα τεκμήρια από τους αιτητές.

3. Με βάση την πολιτική της Εταιρείας, άτομα τα οποία έχουν μέχρι Γ’ βαθμού συγγένεια εξ αίματος ή εξ αγχιστείας με οποιοδήποτε μέλος της Διεύθυνσης της Εταιρείας, αποκλείονται από τη διαδικασία.
  
Η μη συμμόρφωση με τα πιο πάνω, μπορεί να οδηγήσει σε αποκλεισμό  της υποψηφιότητας από τη διαδικασία.

Πιστοποίηση Σ.Δ.
Αρ. Πιστ. 282

